เหรียญทอง แจ้งมีคนถูกจับคดีหมิ่นฯกษัตริย์ที่สุวรรณภูมิ ก่อนลบโพสต์ บอก เป็นข่าวลวง
พล.ต.เหรียญทอง โพสต์แจ้งมีผู้หลบหนีหมายจับคดีหมิ่นประมาทกษัตริย์ ถูกจับที่สนามบินสุวรรณภูมิ ช่วงเช้าวันนี้ ก่อนที่จะลบโพสต์ในเวลาต่อมา พร้อมระบุว่าเป็นข่าวลวง22 พ.ย.2561 ผู้สื่อข่าวรายนงานว่า วันนี้ เมื่อเวลา 13.09 น.พล.ต.เหรียญทอง แน่นหนาผู้อำนวยการโรงพยาบาลมงกุฎวัฒนะ เขตหลักสี่ กรุงเทพฯ โพสต์ข้อความผ่านเฟสบุ๊กว่า ตนขอยกเลิกการตรวจสอบข่าวการจับกุมและควบคุมตัวผู้หลบหนีหมายจับคดีหมิ่นประมาทกษัตริย์ที่สนามบินสุวรรณภูมิเมื่อเช้าวันนี้ 22 พ.ย.61 เมื่อเวลา 9.26 น. เพราะเป็นข่าวลวง ขอขอบพระคุณทุกท่านเป็นอย่างสูงผู้สื่อข่าวรายงานเพิ่มเติมว่าา ก่อนหน้านั้นพล.ต.เหรียญทอง โพสต์ข้อความแจ้งว่าการจับกุมและควบคุมตัวผู้หลบหนีหมายจับคดีหมิ่นฯที่สนามบินสุวรรณภูมิ ก่อนที่ข้อความดังกล่าวจะถูกลบออกไปอย่างไรก็ตามเวลาต่อมา 14.36 น.พล.ต.เหรียญทอง โพสต์ข้อความอ้างว่าเมื่อเช้าวันนี้ เวลา 9.04 น. มีโทรศัพท์หมายเลข 06XXXXXXXXอ้างว่าโทรมาจากสหรัฐอเมริกาเข้ามายังมือถือของตนเพื่อให้ข้อมูลว่าผู้กระทำการหมิ่นพระบรมเดชานุภาพที่อยู่ในต่างประเทศรายสำคัญรายหนึ่ง ตนขอไม่เปิดเผยรายชื่อ เดินทางเข้ามาถึงท่าอากาศยานสุวรรณภูมิและถูกเจ้าหน้าที่ควบคุมตัว แต่ตนเห็นว่าการให้ข้อมูลนี้มีพิรุธน่าสงสัย เนื่องจากก่อนเวลา 9.04 น. ในเวลาประมาณ 5.00 น. ได้มีโทรศัพท์อ้างว่าจากสหรัฐอเมริกาเช่นกันได้โทรเข้ามายังศูนย์สื่อสาร รพ.มงกุฎวัฒนะ โดยเข้ามาป่วนพนักงานรับโทรศัพท์ รพ.มงกุฎวัฒนะ เกี่ยวกับการที่ รพ.มงกุฎวัฒนะมีนโยบายปกป้องสถาบันพระมหากษัตริย์ ดังนั้นตนจึงขอให้แนวร่วมปกป้องสถาบันพระมหากษัตริย์ช่วยกันตรวจสอบข่าวการจับกุมผู้ต้องหาหมิ่นพระบรมเดชานุภาพที่ท่าอากาศยานสุวรรณภูมิ ทั้งนี้ทีมงานของผมตรวจสอบแล้วผู้ต้องหารายนี้ยังอยู่ในต่างประเทศ ไม่ได้เดินทางเข้าไทยจริง ตนจึงได้แจ้งให้ยกเลิกการตรวจสอบข่าวนอกจากนี้ พล.ต.เหรียญทอง ยังเรียกร้องให้หน่วยงานที่เกี่ยวข้องที่สามารถตรวจสอบโทรศัพท์ดังกล่าวด้วย โดยมั่นใจว่าโทรจากพิกัดในประเทศไทย ไม่ใช่สหรัฐอเมริกา
พล.ต.เหรียญทอง โพสต์แจ้งมีผู้หลบหนีหมายจับคดีหมิ่นประมาทกษัตริย์ ถูกจับที่สนามบินสุวรรณภูมิ ช่วงเช้าวันนี้ ก่อนที่จะลบโพสต์ในเวลาต่อมา พร้อมระบุว่าเป็นข่าวลวง22 พ.ย.2561 ผู้สื่อข่าวรายนงานว่า วันนี้
เหรียญทอง แน่นหนา,ม.112,หมิ่นประมาทกษัตริย์,ข่าวลวง,เงิบ,ความเงิบ